**1. ΕΝΔΕΙΚΤΙΚΟΙ ΣΤΙΧΟΙ ΑΠΟ ΤΗ ΔΡΑΣΗ ΤΗΣ ΠΡΟΗΓΟΥΜΕΝΗΣ ΧΡΟΝΙΑΣ**:

***«Τα καραβάκια των ευχών», 2013-2014***

****

**1ο ΓΥΜΝΑΣΙΟ:**

**Άι-Βασίλης δεν θα ’ρθεί,  
μικροί μου φίλοι, εντέλει,  
είναι τεκμήριο το έλκηθρο   
και ακριβά τα τέλη!**

**3ο ΓΥΜΝΑΣΙΟ:**

**Η Χίος μας εξέμεινε   
πλέον από βαπόρια  
και στην Αθήνα για να πας  
σε πιάνει στεναχώρια…**

**4ο ΓΥΜΝΑΣΙΟ:**

**Καλησπερίζω, φέρνοντας  
αγέρα μυρωμένο  
απ' το Σχολειό, το Τέταρτο,  
χιλιοτραγουδισμένο.**

**ΓΥΜΝΑΣΙΟ ΚΑΜΠΟΥ:**

**Η κρίση μάς εχτύπησε  
μέσα εις τα σχολειά μας  
εκόψανε κονδύλια,  
μα μένει η καρδιά μας.**

**ΓΥΜΝΑΣΙΟ ΒΡΟΝΤΑΔΟΥ**

**Απ’ τα πολλά τα σήριαλ**

**σε  Mega και Antenna,φαρσί μιλάμε τούρκικα,**

**γίναμε πια ξεφτέρια!**

**ΓΥΜΝΑΣΙΟ ΚΑΛΛΙΜΑΣΙΑΣ**

**Κι αν οι μισθοί σε όλους μας**

**έχουνε πιάσει πάτο,**

**λίγο ας βοηθήσουμε**

**και του φτωχού το πιάτο.**

**ΓΥΜΝΑΣΙΟ ΚΑΛΑΜΩΤΗΣ**

**Στης Χιος τα Νοτιόχωρα   
μοσχοβολούν οι σκίνοι  
μα με την κρίση που ’πεσε  
δακρύσανε κι εκείνοι**

**ΜΟΥΣΙΚΟ ΣΧΟΛΕΙΟ**

**Παρ' όλα τα προβλήματα**

**το Μουσικό θα ζήσει,**

**δεν παίρνει απ’ απολίτιστους**

**κι από καμία κρίση!**

**1ο ΓΕ.Λ. ΧΙΟΥ**

**Λίγα παινέματα θα πω**

**για τους καθηγητές μας:**

**να είναι πάντοτε καλά!**

**Είναι μες τις καρδιές μας!**

**3ο ΓΕ.Λ. ΧΙΟΥ**

**Πολιτικοί να νιώσετε**

**κι εσείς που κυβερνάτε:   
το μέλλον είμαστε εμείς**

**και μην μας παρατάτε!**

**ΓΕ.Λ. ΚΑΛΛΙΜΑΣΙΑΣ ΧΙΟΥ**

**Το «Νέο Λύκειο» είν’ εδώ**

**για να μας ξεζουμίσει,**

**με εξετάσεις χίλιες δυο**

**κάθε χαρά να σβήσει.**

**ΓΕ.Λ. ΚΑΡΔΑΜΥΛΩΝ ΧΙΟΥ**

**Θέλουμε όμορφο σχολειό**

**και να ’ναι δημοκρατικό**

**κι όχι κλουβί μεγάλο,**

**να ’χει μέσα παπαγάλο!**

**1Ο ΕΠΑ.Λ. ΧΙΟΥ**

**Ω, μπαρουτιέρη μας, τρανέ  
βάλε φωτιά και φόκο  
το καραβάκι ν’ ακουστεί  
που κάναμε με κόπο!**

**ΕΠΑ.Λ. ΒΡΟΝΤΑΔΟΥ**

**Στα πέλαγα θα ανοιχτώ  
τον κόσμο ν’ αγναντέψω  
και, αν χρειαστεί, με δύναμη  
το κύμα θα παλέψω!**

